Vapsvos

Vapsvos – nesistematinis terminas, kuriuo įvardijami plėviasparniai (Hymenoptera) vabzdžiai, priklausantys smaugtapilvių (Apocrita) pobūriui. Pastarajam pobūriui taip pat priklauso bitės ir skruzdėlės.

Pasaulyje žinoma virš 100 tūkst. vapsvų rūšių. Dauguma jų yra pavieniui gyvenantys parazitiniai gyvūnai, dedantys savo kiaušinius į kitų vabzdžių lizdus, kur išsiritusios vapsvų lervos sunaikina parazituojamą gyvūną. Pompilidae šeimos vapsvos medžioja vorus. Tik nedidelė dalis vapsvų rūšių yra bendruomeniniai gyvūnai, dauguma tokių rūšių priklauso klostinių vapsvų (Vespidae) šeimai (žymiausia jų gentis – širšės). Dauguma vapsvų, tiek kolonijinių, tiek gyvenančių pavieniui, turi nuodingą geluonį.

Plėviasparniai